Η Δάφνη ήταν υπέροχη οικοδεσπότης και από την πρώτη στιγμή της άφιξης μας στον χώρο, νιώσαμε τόσο φιλόξενα μιας και αποκρινόταν άμεσα, με θέρμη, ευγένεια και ειλικρινή διάθεση να βοηθήσει κάθε φορά που χρειάστηκε να επικοινωνήσουμε μαζί της.
Το σπίτι είναι ακριβώς όπως στις φωτογραφίες και κάλυψε όλες μας τις ανάγκες για τον ένα μήνα της διαμονής μας, δίχως να αντιμετωπίσουμε το παραμικρό πρόβλημα. Στα θετικά του σπιτιού, το ευρύχωρο υπνοδωμάτιο, η πολύ καλή αισθητική και η υψηλή λειτουργικότητα όλων των χώρων και η εγγύτητα του σπιτιού σε σημαντικά αξιοθέατα της Αθήνας. Το σπίτι έχει εσωτερικό προσανατολισμό και θέση, οπότε είναι πολύ ήσυχο αν και σε τόσο κεντρικό σημείο. Για τον ίδιο λόγο, το καθιστικό του σπιτιού δεν είναι τόσο φωτεινό, ωστόσο όλα τα υπόλοιπα δωμάτια έχουν παράθυρα σε ακάλυπτο χώρο και μπαίνει φως. Γενικά, το συνιστώ ανεπιφύλακτα είτε για ολιγοήμερη είτε για πολυήμερη διαμονή!